**ཁྱེད་རང་ཆེད་དུ་གནས་ཚུལ་བཟང་པོ། དེབ་འཕྲེང་གཉིས་པ།**

**Good News For You**

**Book 2**

**Contents**

**(1) A Woman Pours Perfume on Jesus**

Matthew 26:6-13

**(2) Two Men Pray to God**

Luke 18:9-14

**(3) Jesus Feeds Four Thousand Men**

Matthew 15:32-39

**(4) The Greatest Commandment**

Matthew 22:34-40

**(5) Love Your Enemies**

Matthew 5:43-48

**(6) Jesus Makes a Dead Man Live**

Luke 7:11-17

**(7) The Servant Who Did Not Forgive**

Matthew 18:21-35

Publishing this booklet is prohibited but a single printout for your own personal

and private use is permitted.

Translated with permission

Bible Society in Nepal (1983)

**ཁྱེད་རང་ཆེད་དུ་གནས་ཚུལ་བཟང་པོ། དེབ་འཕྲེང་གཉིས་པ།**

Good News for You - Book 2

སྔོན་ལ་འདི་བཀླག་རོགས་གནང་།

འདེའི་ཡེ་ཤུའི་སྐོར་ལ་ཡང་བསྐྱར་ལོ་རྒྱུས་ཁ་ཤས་ཡོད།

ལོ་རྒྱུས་ཁ་ཤས་ནང་ཁོང་གིས་ངོ་མཚར་ཆེ་བའི་ཕྱག་ལས་

གནང་པའི་སྐོར་གསུང་གི་ཡོད་རེད།

ལོ་རྒྱུས་གཞན་དག་ནང་ཁོང་གིས་མི་ཚོ་ལ་

སློབ་སྟོན་གནང་པའི་སྐོར་གསུང་གི་ཡོད་རེད།

ཡེ་ཤུའི་བཞུགས་གནས་ཡུལ་དེ་ལ་དེང་སང་

ཨིཛ་རེལ་ཟེར་ནས་འབོད་ཀྱི་ཡོད་རེད།

དེར་གནས་སྡོད་བྱེད་མཁན་མི་ཕལ་ཆེ་བ་ལ་

རྗིའུ་ཟེར་ནས་འབོད་ཀྱི་ཡོད་པ་རེད།

ཡུལ་དེའི་གྲོང་ཁྱེར་ལྟེ་བ་དེ་ལ་ལྗུ་རུ་ས་ལེམ་ཟེར་ནས་འབོད་ཀྱི་ཡོད་པ་རེད།

གྲོང་ཁྱེར་འདི་ནང་མཆོད་ཁང་ཞིག་ཡོད་པ་དང་།

དེར་རྗིའུ་ཚོས་དཀོན་མཆོག་ལ་བསྙེན་བཀུར་ཞུ་གི་ཡོད་པ་རེད།

ལོ་རྒྱུས་དང་དཔེ་འདི་ཚོ་ཚང་མ་གསུང་རབ་ནས་བླངས་ཡོད་རེད།

ལོ་རྒྱུས་རྗེས་མ་དེ་མ་བཀླག་གོང་ལོ་རྒྱུས་གཅིག་ཆ་ཚང་ཀློགས་རོགས།

རྗེས་ལ་ཁྱེད་རང་ཚོས་དེབ་གཞན་དག་ནང་ཡེ་ཤུའི་སྐོར་

ལོ་རྒྱུས་དེ་ལས་མང་བ་བཀླག་ཆོག་གི་རེད།

དེ་ནི་ཁྱེད་རང་ཚོའི་ཆེད་དུ་གནས་ཚུལ་བཟང་པོ་དེབ་3 དེ་རེད།

**(1)** **བུད་མེད་ཅིག་གིས་ཡེ་ཤུ་ཐོག་ལ་དྲི་ཞིམ་བཤོ་བ།**

A Woman Pours Perfume on Jesus

ཐེངས་གཅིག་ཡེ་ཤུ་ཁོང་སཡི་མོན་ཟེར་བའི་

མི་ཞིག་གི་ནང་ལ་ཡོད་པ་རེད།

དེ་སྔ་ཁོང་མཛེ་ནད་ཀྱིས་མནར་ཡིན་པ་རེད།

ཡེ་ཤུ་ཞལ་ལག་མཆོད་རྒྱུའི་ཆེད་དུ་མར་བཞུགས་པ་དང་།

ཁོང་ཞལ་ལག་མཆོད་བཞུགས་པའི་རིང་ཁོང་གི་

སྐུ་མདུན་ལ་བུད་མེད་ཅིག་བསླེབས་པ་རེད།

མོས་དྲི་ཞིམ་གནས་གོང་ཆེན་པོས་བཀང་པའི་

རྡོའི་བུམ་པ་དཀར་པོ་ཞིག་ཁུར་ཡོད་པ་རེད།

མོས་དྲིམ་ཞིམ་དེ་ཡེ་ཤུའི་དབུ་ཐོག་ལ་བཤོས་པ་རེད།

མོས་འདི་བྱེད་ཀྱི་ཡོད་པ་དེ་ཡེ་ཤུའི་ཉེ་གནས་ཚོས་མཐོང་

ནས་ཁོང་ཚོ་མོ་ལ་ཁོང་ཁྲོ་ལངས་པ་རེད།

ཁོང་ཚོས་མོ་ལ་ལབ་པ།

“ཁྱེད་རང་གིས་དྲི་ཞིམ་དེ་ཚང་མ་ག་རེ་བྱས་ནས་འཕྲོ་བརླག་བཏང་ཡིན་པས།

དེ་གོང་ཆེན་པོ་ལ་འཚོང་ནས་དངུལ་དེ་ཚོ་

མི་དབུལ་པོ་ཚོ་ལ་སྤྲད་ན་འགྲིག་གི་ཡོད་རེད།”

ཡེ་ཤུ་ཡིས་ཁོང་རང་གི་ཉེ་གནས་ཚོས་ག་རེ་ལབ་ཀྱི་ཡོད་པ་དེ་མཁྱེན་པ་རེད།

བྱས་ཙང་ཁོང་གིས་ཁོང་ཚོ་ལ་གསུངས་པ།

“ཁྱེད་རང་ཚོ་ག་པར་ཕྱིན་པ་ཡིན་ནས་མི་སྐྱོ་པོ་ཚོ་ཐུག་གི་རེད།

ཡིན་ན་ཡང་ང་ཁྱེད་རང་ཚོ་མཉམ་དུ་ག་དུས་ཡིན་ནས་བསྡད་ཀྱི་མ་རེད།

ཁྱེད་རང་ཚོ་བུད་མེད་དེ་ལ་ག་རེ་བྱེད་ནས་སུན་པོ་བཟོ་གི་ཡོད།

མོས་ང་ལ་དམིགས་བསལ་གྱི་མཐོང་ཆེན་པོ་ཞེ་དྲག་སྤྲད་པ་རེད།

མོས་ང་ཚོའི་ལུགས་སྲོལ་དང་མཐུན་པའི་ངའི་ཕུང་པོ་སྦེད་རྒྱུར་

གྲ་སྒྲིག་བྱེད་རྒྱུའི་ཆེད་དུ་ངའི་མགོ་ལ་དྲི་ཞིམ་བྱུགས་པ་རེད།

བྱས་ཙང་ངའི་སྐོར་གྱི་གནས་ཚུལ་བཟང་པོ་དེ་ག་པར་བཤད་པ་ཡིན་ནས།

མི་ཚོས་མོ་དྲན་གསོ་བྱེད་རྒྱུའི་ཆེད་དུ་མོས་ག་རེ་བྱས་པ་དེའི་ལོ་རྒྱུས་བཤད་ཀྱི་རེད།”

**(2)** **མི་གཉིས་ཀྱིས་དཀོན་མཆོག་ལ་སྨོན་ལམ་ཞུ་བ།**

Two Men Pray to God

ཐེངས་གཅིག་ཡེ་ཤུ་ཡིས་མི་འགའ་ཤས་ལ་དཔེ་འདི་གསུངས་པ་རེད།

མི་དེ་ཚོས་ཁོང་རང་ཚོ་ཡག་པོ་ཡིན་པ་དང་། ཁོང་རང་ཚོ་ལས་

ཡག་བ་སུ་ཞིག་མེད་པའི་ཡིད་ཆེས་བྱེད་ཀྱི་ཡོད་པ་རེད།

“མི་གཉིས་མཆོད་ཁང་ནང་སྨོན་ལམ་ཞུ་ག་ཕྱིན་པ་རེད།

མི་གཅིག་ཆོས་ཀྱི་འགོ་ཁྲིད་ཡིན་པ་དང་། ཁོས་གཟབ་གཟབ་

ཆེན་པོའི་ཐོག་ནས་རྗིའུའི་ཆོས་ཁྲིམས་སྲུང་གི་ཡོད་པ་རེད།

མི་གཞན་དག་དེ་ཁྲལ་སྡུད་མཁན་ཞིག་ཡིན་པ་དང་།

ཁོས་ཁྲིམས་འདི་ཚོའི་ཐོག་ལ་གཟབ་གཟབ་བྱེད་ཀྱི་ཡོད་པ་མ་རེད།

མི་ཆོས་དད་ཅན་དེ་གཞོགས་གཅིག་ལ་ཁོང་རང་

གཅིག་པུ་ལངས་ནས་སྨོན་ལམ་ཞུས་པ།

‘ང་འདོད་རྔམ་ཅན་དང་། ཡང་ན་མི་དྲང་བ་མིན་པ་དེ་ལ་

ངས་དཀོན་མཆོག་ཁྱེད་ལ་ཐུགས་རྗེ་ཆེ་ཞུ་གི་ཡོད།

ངས་མི་གཞན་དག་གི་ཆུང་མ་ལ་འཁྲིག་པ་སྤྱོད་ཀྱི་མེད།

མི་གཞན་དག་ཚོས་དེ་འདྲ་བྱེད་ཀྱི་ཡོད་རེད།

ཡིན་ན་ཡང་ང་ཁོང་ཚོ་འདྲ་པོ་མེད།

ང་ཁྲལ་སྡུད་མཁན་འདི་འདྲ་པོ་མེད་པ་དེ་ལ་

ངས་ཁྱེད་ལ་ཐུགས་རྗེ་ཆེ་ཞུ་གི་ཡོད།

ང་བདུན་ཕྲག་རེ་རེར་སྨྱུང་གནས་ཐེངས་གཉིས་རེ་སྡོད་ཀྱི་ཡོད་

པ་དང་། ངས་ང་རང་ལ་ག་རེ་ཐོབ་པ་ཚང་མ་ནས་

བཅུ་ཆ་གཅིག་ཁྱེད་ལ་འབུལ་གྱི་ཡོད།’

ཡིན་ན་ཡང་ཁྲལ་སྡུད་མཁན་དེ་ཐག་རིང་ཙམ་ལངས་ནས་

དམ་པའི་ཞིང་གི་ཕྱོགས་ལ་མིག་ཀྱང་ལྟ་གི་ཡོད་པ་མ་རེད།

ཁོས་སྡུག་བསྔལ་གྱིས་རང་གི་བྲང་ཁོག་བརྡུངས་ནས་ལབ་པ།

‘དཀོན་མཆོག །ང་སྡིག་ཅན་ཞིག་ཡིན།

ང་ལ་སྙིང་རྗེ་གཟིགས་རོགས་གནང་།’”

ཡེ་ཤུ་ཡིས་འདི་གསུངས་ནས་དཔེ་དེ་མཇུག་བསྡུས་གནང་པ་རེད།

“ཁྲལ་སྡུད་མཁན་དེས་དཀོན་མཆོག་གི་ཐུགས་འདོད་བསྒྲུབས་པ་རེད་མ་གཏོགས།

མི་གཞན་དག་དེས་དཀོན་མཆོག་གི་ཐུགས་འདོད་བསྒྲུབས་ཡོད་མ་རེད།

ཁྲལ་སྡུད་མཁན་དེ་དཀོན་མཆོག་དང་འདུམ་སྒྲིག་བྱུང་ནས་

རང་གི་ནང་ལ་ལོག་ཕྱིན་པ་རེད།

རང་ཆེན་པོ་ཡིན་བསམ་མཁན་མི་སུ་ཡིན་ནས་དེ་ཚོ་

ཚང་མ་དམའ་ཞུམ་པ་བཟོ་གི་རེད།

ཡིན་ན་ཡང་དམའ་ས་བཟུང་རྒྱུར་དགའ་པོ་མེད་པ་མ་བྱེད་མཁན་

མི་ཚོ་ཚང་མ་གོང་དུ་བཀུར་གྱི་རེད།”

**(3) ཡེ་ཤུ་ཡིས་མི་སྟོང་ཕྲག་བཞི་ལ་ཁ་ལག་གནང་བ།**

Jesus Feeds Four Thousand Men

ཐེངས་གཅིག་ཡེ་ཤུ་རི་ཟུར་ཞིག་གི་སྒང་ལ་ཕེབས་ནས་མར་བཞུགས་པ་རེད།

ཡེ་ཤུའི་སློབ་སྟོན་ཉན་རྒྱུའི་ཆེད་དུ་མི་ཚོགས་ཆེན་པོ་འཛོམས་པ་རེད།

ཁོང་ཚོས་མི་ནད་པ་མང་པོ་ཁྲིད་ཡོང་ནས་ཁོང་ཚོ་ཡེ་ཤུའི་སྐུ་མདུན་ལ་བསྙལ་པ་དང་།

ཁོང་གིས་ཁོང་ཚོ་ནད་ནས་གསོས་གནང་པ་རེད།

[ཉི་མ་གསུམ་པའི་ཐོག་] ཡེ་ཤུ་ཡིས་རང་གི་ཉེ་གནས་སྙིང་ཉེ་ཤོས་ཚོ་

བོས་གནང་ནས་ཁོང་ཚོ་ལ་གསུངས་པ།

“འདེའི་བསླེབས་ཡོད་པའི་མི་དེ་ཚོ་ཚང་མ་ལ་ང་སྙིང་རྗེ་གི་འདུག

ཁོང་ཚོ་ང་མཉམ་དུ་ཡོང་ནས་ཉི་མ་གསུམ་འགྲོ་གི་ཡོད་པ་དང་།

ད་ལྟ་ཁོང་ཚོ་ལ་ཁ་ལག་ཟ་ཡག་གང་ཡང་མི་འདུག

ང་ཁོང་ཚོ་ལ་ཁ་ལག་མ་སྤྲད་པར་སློག་གཏང་རྒྱུའི་འདོད་པ་མི་འདུག

གལ་སྲིད་ངས་ཁོང་ཚོ་ལ་ཁ་ལག་མ་སྤྲད་པར་བསློགས་བཏང་བ་ཡིན་ན།

ཁོང་ཚོ་རང་གི་ནང་ལ་ལོག་དུས་ཁོང་ཚོ་ལམ་ཁ་ལ་བརྒྱལ་སྲིད་ཀྱི་རེད།”

ཡེ་ཤུའི་ཉེ་གནས་ཚོས་ཁོང་ལ་བཀའ་འདྲི་ཞུས་པ།

“འདེའི་བྱེ་ཐང་ནང་ང་ཚོ་ལ་མི་ཚོགས་ཆེན་པོ་འདི་ལ་

འདང་བའི་ཁ་ལག་ག་ནས་འཐོབ་ཀྱི་རེད།”

དེ་ནས་ཡེ་ཤུ་ཡིས་ཁོང་ཚོ་ལ་བཀའ་འདྲི་གནང་པ།

“ཁྱེད་རང་ཚོ་ལ་ཁ་ལག་མང་ཉུང་ག་ཚོད་ཡོད།”

ཁོང་ཚོས་ལན་ཞུས་པ།

“ང་ཚོ་ལ་བག་ལེབ་བདུན་དང་ཉ་ཆུང་ཆུང་འགའ་ཤས་ཡོད།”

བྱས་ཙང་ཡེ་ཤུ་ཡིས་མི་ཚོགས་དེ་ལ་ས་ལ་སྡོད་གསུངས་པ་རེད།

དེ་ཚོ་དང་ཉ་དེ་ཚོ་དུམ་བུར་བཏང་གནང་པ་རེད།

དེ་ནས་ཁོང་གིས་བག་ལེབ་བདུན་པོ་དེ་ཚོ་དང་ཉ་དེ་ཚོ་བཞེས་

ནས་དཀོན་མཆོག་ལ་ཐུགས་རྗེ་ཆེ་ཞུས་པ་དང་།

ཁ་ལག་དེ་ཚོ་དུམ་བུར་བཅག་གནང་པ་རེད།

ཁོང་གིས་ཁ་ལག་དེ་རང་གི་ཉེ་གནས་ཚོ་ལ་གནང་པ་དང་།

ཁོང་ཚོས་དེ་ཚོ་མི་མང་ཚོ་ལ་གནང་པ་རེད།

མི་ཚང་མས་ཁ་ལག་བཟས་ནས་ཁོང་ཚོ་གྲོད་ཁོག་བགྲངས་པ་རེད།

དེ་ནས་ཡེ་ཤུའི་ཉེ་གནས་ཚོས་ཁ་ལག་ལྷག་མ་དུམ་བུ་དེ་ཚོ་བསྒྲུགས་པ་རེད།

ཁོང་ཚོས་ཁ་ལག་ལྷག་མ་སླེལ་པོ་བདུན་བཀང་ཐུབ་པ་བྱུང་པ་རེད།

དེར་ཁ་ལག་ཟ་མཁན་མི་བཞི་སྟོང་ཡོད་པ་དང་།

དེར་བུད་མེད་དང་ཕྲུ་གུ་ཚོ་ཡང་ཡོད་པ་རེད།

དེ་ནས་ཡེ་ཤུ་ཡིས་མི་དེ་ཚོ་རང་གི་ནང་ལ་བསློགས་གནང་པ་དང་།

ཡིན་ན་ཡང་ཁོང་གྲུ་ནང་ཞུགས་ནས་མེ་ག་ཌེན་ཟེར་བའི་

ལུང་པའི་ས་ཆ་ཞིག་ལ་ཕེབས་པ་རེད།

**(4) བཀའ་གལ་ ཆེ་ཤོས།**

The Greatest Commandment

རྗིའུ་ཆོས་ཀྱི་འགོ་ཁྲིད་འགའ་ཤས་ཀྱིས་ཡེ་ཤུ་ལ་སླུ་ཐབས་

བྱས་ནས་ཁོང་ལ་བཀའ་མོལ་ནོར་འཁྲུལ་ཞིག་གསུང་བཅུག་

རྒྱུའི་ཆེད་དུ་ཁོང་ཚོ་མཉམ་དུ་འཛོམས་པ་རེད།

དེ་ཚོའི་ནང་ནས་མི་གཅིག་རྗིའུའི་ཆོས་ཁྲིམས་སློབ་མཁན་ཡིན་པ་རེད།

ཁོང་གིས་ཡེ་ཤུ་ལ་བཀའ་འདྲི་ཞུས་པ།

“སློབ་དཔོན་ལགས། གསུང་རབ་ནང་ནས་

བཀའ་གལ་ཆེ་ཤོས་ག་གི་རེད།”

ཡེ་ཤུ་ཡིས་ལན་བསྐྱོན་པ།

“‘ཁྱེད་རང་ཚོ་རང་གི་དཀོན་མཆོག་གཙོ་བོ་ལ་

ལུས་ངག་ཡིད་གསུམ་གྱིས་སྒོ་ནས་གཅེས་པོ་བྱེད་དགོས།

ཁྱེད་རང་ཚོས་རང་གི་མི་ཚེ་ཧྲིལ་པོ་བྱ་བ་ག་འདྲ་ཞིག་བྱེད་ཀྱི་ཡོད་པ་དང་།

བསམ་བློ་ག་རེ་གཏོང་གི་ཡོད་པ་དེ་ནས་སྟོན་དགོས།’

བཀའ་གལ་ཆེ་ཤོས་འདི་རེད།

བཀའ་གལ་ཆེ་ཤོས་གཉིས་པ་དེ་བཀའ་དང་པོ་དེ་འདྲ་པོ་རེད།

‘ཁྱེད་རང་ཚོ་རང་ལ་གཅེས་པོ་ཡོད་པ་ནང་བཞིན་

མི་གཞན་དག་ཚོ་ལ་ཡང་དེ་འདྲ་པོ་གཅེས་པོ་བྱེད་དགོས།’

མོ་ཤེ་ཡིས་ང་ཚོ་ལ་གནང་པའི་བཀའ་ཁྲིམས་དེ་ཚོ་ཚང་མའི་དོན་དག་

སྙིང་པོ་དང་། དཀོན་མཆོག་གིས་ལུང་སྟོན་པ་ཚོ་ལ་གནང་པའི་

སློབ་སྟོན་ཚང་མ་བཀའ་འདི་ཚོ་གཉིས་ཀྱི་ནང་ལ་བསྡུས་ཡོད་རེད།”

**(5)** **རང་གི་དགྲ་ལ་བྱམས་བརྩེ་བྱིས།**

Love Your Enemies

ཡེ་ཤུ་ཡིས་གསུངས་པ།

“མི་ཚོས་ ‘རང་གི་གྲོགས་པོ་གྲོགས་མོ་ཚོ་ལ་བྱམས་བརྩེ་བྱེད་པ་

དང་། རང་གི་དགྲ་ལ་སྡང་པོ་བྱིས་’ ཟེར་གྱི་ཡོད་པ་དེ་

ཁྱེད་རང་ཚོས་ཐོས་ཡོད་རེད།

ཡིན་ན་ཡང་ངས་ལབ་ཀྱི་ཡོད།

རང་གི་དགྲ་ལ་བྱམས་བརྩེ་བྱིས།

རང་ལ་ཡ་ང་སྙིང་རྗེ་མ་བྱེད་མཁན་ཚོ་ལ་ (ཡག་པོ་ཡོང་བའི་) སྨོན་ལམ་ཞུས།

དེ་འདྲ་བྱས་པ་ཡིན་ན། ཁྱེད་རང་ཚོ་དཀོན་མཆོག་གི་ཕྲུ་གུ་[འདྲ་པོ་]

ཆགས་པ་དང་། ཁྱེད་རང་ཚོ་ཁོང་འདྲ་པོ་ཆགས་ཀྱི་རེད།

གང་ཡིན་ཟེར་ན། ཁོང་དམ་པའི་ཞིང་ནང་ཡོད་པའི་ཁྱེད་རང་ཚོའི་ཡབ་རེད།

དཀོན་མཆོག་གིས་རང་གི་ཉི་མ་དེ་མི་བཟང་པོ་དང་ངན་པ་

གཉིས་ཀར་གྱི་ཐོག་ལ་ཤར་བ་བཟོ་གནང་གི་ཡོད་རེད།

ཁོང་གིས་བྱ་བ་བཟང་པོ་བྱེད་མཁན་ཚོ་དང་བྱ་བ་ངན་པ་

བྱེད་མཁན་གཉིས་ཀར་ལ་ཆར་ཆུ་གནང་གི་ཡོད་རེད།

གལ་སྲིད་ཁྱེད་རང་ཚོས་རང་ལ་བྱམས་བརྩེ་བྱེད་མཁན་ཚོ་

གཅིག་པུ་ལ་བྱམས་བརྩེ་བྱེད་ཀྱི་ཡོད་ན།

དཀོན་མཆོག་གིས་ཁྱེད་རང་ཚོ་ལ་བྱ་དགའ་

ག་རེ་བྱས་ནས་གནང་དགོས་ཀྱི་ཡོད་རེད།

ཕྱི་རྒྱལ་དབང་སྒྱུར་བ་ཚོའི་ཆེད་དུ་ཁྲལ་བསྡུ་མཁན་

ཚོ་མི་ཡག་པོ་མེད་ན་ཡང་། ཁོ་ཚོས་རང་ལ་བྱམས་

བརྩེ་བྱེད་མཁན་ཚོ་ལ་བྱམས་བརྩེ་བྱེད་ཀྱི་ཡོད་རེད།

གལ་སྲིད་ཁྱེད་རང་ཚོས་རང་གི་གྲོགས་པོ་ཚོ་གཅིག་པུ་

ལ་སྐད་ཆ་ཤོད་ཀྱི་ཡོད་ན། ཁྱེད་རང་ཚོས་ངོ་མཚར་

ཆེ་བའི་ལས་ཀ་ཞིག་བྱེད་ཀྱི་ཡོད་རེད་པས།

ཐ་ན་དཀོན་མཆོག་ཁོང་སུ་ཡིན་པ་དེ་མ་ཤེས་མཁན་

མི་དེ་ཚོས་ཀྱང་དེ་འདྲ་བྱེད་ཀྱི་ཡོད་རེད།

དམ་པའི་ཞིང་ནང་ཡོད་པའི་ཁྱེད་རང་ཚོའི་ཡབ་དཀོན་མཆོག་

གིས་ཚང་མ་ལ་བྱམས་བརྩེ་གནང་གི་ཡོད་པ་དང་།

ཁྱེད་རང་ཚོ་ཡང་དེ་འདྲ་པོ་དགོས་ཀྱི་རེད།”

**(6)** **ཡེ་ཤུ་ཡིས་གཤིན་པོ་ཞིག་གསོན་པོ་བཟོ་གནང་བ།**

Jesus Makes a Dead Man Live

ཉི་མ་གཅིག་ཡེ་ཤུ་ཁོང་ནེན་ཟེར་བའི་གྲོང་རྡལ་ཞིག་ལ་ཕེབས་པ་རེད།

ཁོང་གི་ཉེ་གནས་ཚོ་དང་མི་ཚོགས་གཞན་དག་ཅིག་ཁོང་མཉམ་དུ་ཕེབས་པ་རེད།

ཡེ་ཤུ་གྲོང་རྡལ་གྱི་རྒྱལ་སྒོ་ལ་འབྱོར་བ་དང་ཁོང་གིས་

མི་ཁ་ཤས་ཕྱིར་ཐོན་གྱི་ཡོད་པ་གཟིགས་་པ་རེད།

ཁོང་ཚོ་གཤིན་པོ་ཞིག་སྦེད་ག་འགྲོ་གི་ཡོད་པ་རེད།

གཤིན་པོ་དེ་ཁྱོ་ག་འདས་གྲོངས་ཕྱིན་པའི་བུད་མེད་

ཅིག་གི་བུ་གཅིག་པུ་དེ་ཡིན་པ་རེད།

མོ་མཉམ་དུ་མི་ཚོགས་ཆེན་པོ་ཞིག་ཡོད་པ་རེད།

ཡེ་ཤུ་ཡིས་མོ་མཐོང་དུས་ཁོང་མོ་ལ་སྙིང་རྗེ་ཞེ་དྲག་སྐྱེས་གནང་པ་དང་།

ཁོང་གིས་མོ་ལ་གསུངས་པ། “མ་ངུས་ཤིག”

དེ་ནས་ཁོང་དེའི་འགྲམ་ལ་ཕེབས་ནས་གཤིན་པོ་འཁུར་

གྱི་ཡོད་པའི་འགྱོགས་ཁྲི་དེ་ལ་ཕྱག་ཐུག་གནང་པ་རེད།

དེ་འཁུར་མཁན་མི་དེ་ཚོ་འགྲོ་མཚམས་བཞག་པ་དང་།

ཡེ་ཤུ་ཡིས་གཤིན་པོ་དེ་ལ་གསུངས་པ།

“མི་གཞོན་པ་ཁྱེད་རང་ཡར་ལོངས།”

གཤིན་པོ་དེ་གསོན་པོ་ཆགས་པ་དང་། ཁོ་ཙོག་ཙོག

ལངས་ནས་སྐད་ཆ་ཤོད་རྒྱུ་འགོ་བཙུགས་པ་རེད།

ཡེ་ཤུ་ཡིས་ཁོ་ཁོ་རང་གི་ཨ་མ་ལ་རྩིས་སྤྲད་གནང་པ་རེད།

མི་ཚང་མ་གུས་སྐྲག་ཆེན་པོ་སྐྱེས་པ་རེད།

ཁོང་ཚོས་དཀོན་མཆོག་ལ་བསྟོད་པ་ཕུལ་ནས་ལབ་པ།

“དཀོན་མཆོག་གིས་མངགས་གནང་པའི་ལུང་སྟོན་པ་

རླབས་ཆེན་ཞིག་ང་ཚོའི་ཁྲོད་ལ་ཕེབས་འདུག

དཀོན་མཆོག་གིས་ཁོང་གི་མི་ཚོ་ལ་ཕྱག་རོགས་གནང་ག་ཕེབས་འདུག”

ཡེ་ཤུ་ཡིས་ག་རེ་གནང་པ་དེའི་གནས་ཚུལ་ལུང་པ་དེ་ཡོངས་རྫོགས་

དང་། ཉེ་འཁོར་གྱི་ལུང་པ་གཞན་དག་ཡོངས་རྫོགས་ལ་ཁྱབ་པ་རེད།

**(7) དགོངས་ཡང་མ་གཏོང་མཁན་མི་དེ།**

The Servant Who Did Not Forgive

ཉི་མ་གཅིག་ཡེ་ཤུའི་ཉེ་གནས་ཚོའི་ནང་ནས་གཅིག་ཡིན་པ་པི་ཀྲར་

ཁོང་གི་སྐུ་མདུན་ལ་བཅར་ནས་ཁོང་ལ་བཀའ་འདྲི་ཞུས་པ།

“གཙོ་བོ། ང་ལ་ཉེས་སྤྱོད་བྱེད་མཁན་མི་ཞིག་ལ་ངས་

ཐེངས་མ་ག་ཚོད་དགོངས་ཡངས་གཏང་དགོས་ཀྱི་རེད།

ཐེངས་མ་བདུན་དགོངས་ཡངས་བཏང་ན་འགྲིག་གི་རེད་པས།”

ཡེ་ཤུ་ཡིས་ལན་བསྐྱོན་པ།

“དེ་ལས་ཞེ་དྲགས་ཀྱིས་ཐེངས་མང་བ་དགོངས་ཡངས་གཏོང་དགོས།

ཁྱེད་རང་གིས་ཁོ་ལ་དགོངས་ཡངས་གཏོང་རྐྱང་བྱེད་དགོས།”

དེ་ནས་ཡེ་ཤུ་ཡིས་དཀོན་མཆོག་གི་རྒྱལ་ཁམས་དེ་ག་རེ་འདྲ་པོ་

ཡོད་པ་དེ་བསྟན་གནང་རྒྱུའི་ཆེད་དུ་ཁོང་གིས་དཔེ་ཞིག་གསུངས་པ་རེད།

རྒྱལ་པོ་ཞིག་གིས་རང་གི་གཡོག་པོ་ཚོས་ཁོང་རང་ལ་བུ་ལོན་ག་ཚོད་

འཇལ་དགོས་ཀྱི་ཡོད་པ་དེ་ཞིབ་བཤེར་བྱེད་རྒྱུའི་ཐག་གཅོད་བྱས་པ་རེད།

ཁོང་གིས་ཞིབ་བཤེར་བྱེད་རྒྱུ་འགོ་བཙུགས་དུས།

གཡོག་པོ་དེ་ཚོའི་ནང་ནས་གཅིག་སྦུག་ལ་ཁྲིད་པ་རེད།

དེས་ཁོང་ལ་དངུལ་སྒོར་མོ་ས་ཡ་མང་པོ་འཇལ་དགོས་ཀྱི་ཡོད་པ་རེད།

གཡོག་པོ་དེ་ལ་བུ་ལོན་འཇལ་རྒྱུར་དངུལ་འདང་ངེས་བཞིན་པ་ཡོད་པ་མ་རེད།

བྱས་ཙང་རྒྱལ་པོས་ཁོ་བྲན་གཡོག་ཆེད་དུ་བཙོང་དགོས་

ཀྱི་ཡོད་པའི་བཀའ་བཏང་པ་རེད།

ཁོས་བུ་ལོན་ག་ཚོད་འཇལ་དགོས་ཀྱི་ཡོད་པ་དེ་ཕྱིར་སྤྲོད་བྱེད་རྒྱུའི་ཆེད་དུ་

ཁོའི་ཆུང་མ་དང་ཕྲུ་གུ་ཚོ་དང་། ཁོ་རང་ལ་གང་ཡོད་པ་ཚང་མ་

ཡང་བཙོང་དགོས་ཀྱི་ཡོད་པ་རེད།

གཡོག་པོ་དེས་པུས་མོ་བཙུགས་ནས་རྒྱལ་པོའི་མདུན་ལ་ཕྱག་འཚལ་པ་དང་།

ཁོང་ལ་ཞུ་བ་འཐེན་ནས་ལབ་པ། ‘སྐུ་མཁྱེན། ང་ལ་དུས་ཚོད་མང་ཙམ་གནང་རོགས།

ངས་ཁྱེད་རང་ལ་བུ་ལོན་ག་ཚོད་འཇལ་དགོས་ཀྱི་ཡོད་པ་ཚང་མ་འཇལ་གྱི་ཡིན།’

རྒྱལ་པོ་དེ་ཁོ་ལ་སྙིང་རྗེ་སྐྱེས་པ་རེད།

བྱས་ཙང་ཁོང་གིས་ཁོ་ལ་དགོངས་ཡངས་བཏང་པ་དང་།

ཁོའི་བུ་ལོན་ཆག་ཡང་བཏང་ནས་འགྲོ་བཅུག་པ་རེད།

གཡོག་པོ་དེ་ཕྱིན་ནས་ཁོ་རང་གིས་དངུལ་བུ་ལོན་སྒོར་མོ་

ཁ་ཤས་ལེན་དགོས་ཀྱི་ཡོད་པའི་གཡོག་པོ་གཞན་དག་ཅིག་ཐུག་པ་རེད།

གཡོག་པོ་དང་པོ་དེས་གཡོག་པོ་འདིའི་མཇིང་མ་ནས་བཟུང་ནས་

ཁོའི་མིད་པ་བཙིར་པ་རེད།

ཁོས་ལབ་པ།

‘ཁྱེད་རང་གིས་ང་ལ་བུ་ལོན་ག་ཚོད་འཇལ་དགོས་ཀྱི་ཡོད་པ་དེ་འཇོལ་ཞིག’

གཡོག་པོ་གཞན་དག་དེས་ཁོ་ལ་ཕྱག་འཚལ་ནས་ཞུ་བ་འཐེན་པ།

‘སྐུ་མཁྱེན། ང་ལ་དུས་ཚོད་མང་ཙམ་སྤྲད་རོགས།

ངས་ཁྱེད་རང་གི་བུ་ལོན་འཇལ་ཆོག’

ཡིན་ན་ཡང་གཡོག་པོ་དང་པོ་དེས་ཉན་ཡོད་མ་རེད།

ཁོས་ཉན་རྒྱུ་བཞག་ནས་ཁོ་རང་གི་བུ་ལོན་ཆ་ཚང་མ་འཇལ་

བར་དུ་ཁོ་བཙོན་ཁང་ནང་བཅུག་པ་རེད།

གཡོག་པོ་གཞན་དག་ཚོས་ག་རེ་བྱུང་པ་དེ་མཐོང་དུས།

ཁོ་ཚོ་སེམས་ཞེ་དྲག་འཁྲུགས་པ་རེད།

ཁོ་ཚོ་རྒྱལ་པོའི་སྐུ་མདུན་ལ་ཕྱིན་ནས་ཁོང་ལ་

གནས་ཚུལ་གང་བྱུང་པ་ཚང་མ་བཤད་པ་རེད།

བྱས་ཙང་རྒྱལ་པོས་གཡོག་པོ་དང་པོ་དེ་སྦུག་ལ་སྐད་བཏང་ནས་ལབ་པ།

‘བྲན་གཡོག་ཕན་ཐོགས་མེད་པ་ཁྱོད་ཀྱིས་ང་ལ་ཞུ་བ་འཐེན་ཙང་།

ངས་ཁྱེད་རང་གི་བུ་ལོན་ཚང་མ་ཆག་ཡང་བཏང་པ་ཡིན།

ངས་ཁྱེད་རང་ལ་སྙིང་རྗེ་བྱས་པ་ནང་བཞིན་ཁྱེད་རང་གིས་

ཀྱང་གཡོག་པོ་གཞན་དག་དེ་ལ་སྙིང་རྗེ་བྱེད་དགོས་ཀྱི་ཡོད་རེད།’

རྒྱལ་པོ་ཁོང་ཁྲོ་དྲག་པོ་ལངས་པ་རེད།

ཁོང་གིས་གཡོག་པོ་དེས་ཁོང་རང་ལ་བུ་ལོན་ག་ཚོད་འཇལ་དགོས་

ཀྱི་ཡོད་ཡོད་པ་དེ་ཆ་ཚང་འཇལ་མ་ཐུབ་བར་དུ་ཁོ་ལ་ཉེས་པ་

གཏང་རྒྱུའི་ཆེད་དུ་བཙོན་ཁང་ལ་བཏང་པ་རེད།”

ཡེ་ཤུ་ཡིས་དཔེ་དེ་མཇུག་བསྒྲིལ་གནང་ནས་གསུངས་པ།

“དེ་ག་ནང་བཞིན་མི་ཚོས་ཁྱེད་རང་ཚོ་ལ་ཉེས་སྤྱོད་བྱེད་དུས།

ཁྱེད་རང་ཚོས་སེམས་གཏིང་ནས་ཁོང་ཚོ་ལ་དགོངས་ཡངས་

མ་བཏང་པ་ཡིན་ན། དམ་པའི་ཞིང་ནང་ཡོད་པའི་ངའི་ཡབ་

དཀོན་མཆོག་གིས་ཀྱང་ཁྱེད་རང་ཚོ་ལ་སྡིག་སེལ་གནང་གི་མ་རེད།”

\*\*\*\*