**ཁྱེད་རང་ཆེད་དུ་གནས་ཚུལ་བཟང་པོ། དེབ་འཕྲེང་གསུམ་པ།**

**Good News For You**

**Book 3**

**Contents**

**(1) Wise Men Come to Worship Jesus**

Matthew 2:1-11

**(2) John the Baptist**

Matthew 3:1-17

**(3) The Man Who was Troubled by Demons**

Mark 5:1-20

**(4) Jesus Heals a Paralysed Man**

Mark 2:1-12

**(5) Jesus Heals the Son of a Government Official**

John 4:46-53

**(6) Ask, Look, Pray**

Matthew 7:7-14

Publishing of this booklet is prohibited but a single printout

for your own personal and private use is permitted

Translated with permission

Bible Society in Nepal (1983)

**ཁྱེད་རང་ཆེད་དུ་གནས་ཚུལ་བཟང་པོ། དེབ་འཕྲེང་གསུམ་པ།**

**Good News for You - Book 3**

སྔོན་ལ་འདི་བཀླག་རོགས་གནང་།

འདེའི་ཡེ་ཤུའི་སྐོར་ད་དུང་དཔེ་ཁ་ཤས་ཡོད།

དཔེ་ཁ་ཤས་ནང་ཁོང་གིས་གནང་པའི་

ངོ་མཚར་ཆེ་བའི་ཕྱག་ལས་སྐོར་ཡོད་རེད།

ཡང་དཔེ་གཞན་དག་ཁ་ཤས་ནང་ཁོང་གིས་མི་ཚོ་ལ་

སློབ་སྟོན་གནང་པའི་སྐོར་ཡོད་རེད།

ཡེ་ཤུ་ཁོང་དེང་སང་ཨེཛ་རེལ་ཟེར་བའི་ཡུལ་ནང་བཞུག་གི་ཡོད་པ་རེད།

དེར་སྡོད་མཁན་མི་མང་ཆེ་བ་ལ་རྗིའུ་ཟེར་ནས་འབོད་ཀྱི་ཡོད་པ་རེད།

རྗིའུ་ཚོས་སོ་སོ་རང་གི་ཡུལ་དབང་སྒྱུར་བྱས་ཡོད་པ་མ་རེད།

ཡིན་ན་ཡང་ཁོང་ཚོ་རོམ་པ་ཟེར་བའི་མི་ཚོས་དབང་སྒྱུར་བྱས་པ་རེད།

རྗིའུའི་རྒྱལ་པོ་དེ་མི་གདུབ་རྩུབ་ཅན་ཞེ་དྲག་ཡིན་པ་དང་།

ཁོའི་མིང་ལ་ཧེ་རོདྲ་ཡིན་པ་རེད།

དཀོན་མཆོག་གིས་རྗིའུ་ཚོ་ལ་ཉི་མ་གཅིག་ཁོང་གིས་ཁོང་ཚོའི་

ཆེད་དུ་རྒྱལ་པོ་དམིགས་བསལ་ཞེ་དྲག་ཅིག་དང་ཡག་པོ་ཞིག་

གཏང་གནང་གི་ཡིན་པའི་ཞལ་བཞེས་གནང་ཡོད་པ་རེད།

རྗིའུ་ཚོ་རྒྱལ་པོ་ཡག་པོ་ཁོང་ཕེབས་ནས་ཁོང་རང་ཚོ་ལ་རང་དབང་གནང་གི་ཡིན་

པའི་ཉིན་མོ་དེ་སླེབ་རྒྱུར་འདུན་པ་ཆེན་པོའི་ཐོག་ནས་སྒུག་གི་ཡོད་པ་རེད།

གླེགས་བམ་འདི་ནང་ཡོད་པའི་དཔེ་ཚང་མ་གསུང་རབ་ནས་བླངས་ཡོད་རེད།

ལོ་རྒྱུས་རྗེས་མ་དེ་འགོ་མ་བཙུགས་གོང་ལོ་རྒྱུས་གཅིག་ཚར་བ་བྱིས།

རྗེས་ལ་ཁྱེད་རང་ཚོས་ཡེ་ཤུ་སྐོར་གྱི་ལོ་རྒྱུས་དེ་ལས་

མང་བ་གླེགས་བམ་གཞན་དག་ནང་བཀླག་ཆོག་གི་རེད།

དེ་ནི་ཁྱེད་རང་ཚོའི་ཆེད་དུ་གནས་ཚུལ་བཟང་པོ་དེབ་འཕྲེང་ 4 བཞི་པ་དེ་རེད།

**(1) མི་ཤེས་རབ་ཅན་ཚོ་ཡེ་ཤུ་ལ་བསྙེན་བཀུར་ཞུ་ག་ཡོང་བ།**

Wise Men Come to Worship Jesus

ཡེ་ཤུ་སྐུ་འཁྲུངས་པའི་རྗེས་ཤར་ཕྱོགས་ནས་མི་ཤེས་རབ་

ཅན་ཁ་ཤས་ལྗུ་རུ་ས་ལེམ་ལ་བསླེབས་པ་རེད།

ཁོང་ཚོས་མི་ཚོ་ལ་དྲིས་པ།

“རྗིའུའི་རྒྱལ་པོ་ཆགས་ཀྱི་ཡིན་པའི་ཕྲུ་གུ་སྨར་འབྱར་

དེ་ག་པར་ཡོད་རེད།

ང་ཚོས་ཁོང་འཁྲུང་གི་ཡིན་པའི་མཚོན་རྟགས་སྟོན་མཁན་

སྐར་མ་དེ་ནམ་མཁའི་ཤར་ཕྱོགས་ལ་ཤར་དུས་ང་ཚོས་དེ་མཐོང་བ་དང་།

ང་ཚོ་ཁོང་ལ་བསྙེན་བཀུར་ཞུ་བའི་ཆེད་དུ་ཡོང་པ་ཡིན།”

རྒྱལ་པོ་ཧེ་རོདྲ་གིས་འདིའི་སྐོར་ཐོས་དུས།

ཁོ་འཇིགས་སྣང་སྐྱེས་པ་དང་།

ལྗུ་རུ་ས་ལེམ་ནང་ཡོད་པའི་མི་ཚང་མ་ཡང་སེམས་ཚབས་སྐྱེས་པ་རེད།

བྱས་ཙང་ཁོས་རྗིའུའི་ཆོས་ཀྱི་འགོ་ཁྲིད་ཚོ་ཚོགས་འདུ་

ཞིག་བསྐོངས་ནས་ཁོང་ཚོ་ལ་དྲིས་པ།

“ཞལ་བཞེས་གནང་པའི་རྒྱལ་པོ་དེ་ག་པར་འཁྲུང་གི་རེད།”

ཁོང་ཚོས་ལན་བརྒྱབ་པ།

“ཁོང་གྲོང་རྡལ་སྦེཐ་ལི་ཧེམ་ནང་འཁྲུང་གི་རེད།

ང་ཚོས་འདི་ལུང་སྟོན་པས་ག་རེ་བྲིས་གནང་པ་དེ་ནས་ཤེས་ཀྱི་ཡོད།

ཁོང་གིས་དེ་འདྲ་བྲིས་གནང་ཡོད་རེད།

‘སྦེཐ་ལི་ཧེམ་ཁྱེད་རང་ལྗུ་ཌ་ནང་གི་གྲོང་རྡལ་ཚང་མའི་

ནང་ནས་གལ་གནད་ཆུང་ཤོས་མ་རེད།

གང་ཡིན་ཟེར་ན། ཁྱེད་རང་གི་གྲོང་ཁྱེར་དེ་ནས་འགོ་ཁྲིད་ཅིག་འབྱུང་པ་དང་།

ཁོང་གིས་ངའི་མི་ཨིཛ་རེལ་པ་ཚོ་ལམ་སྣ་དྲང་གི་རེད།’”

བྱས་ཙང་རྒྱལ་པོ་ཧེ་རོདྲ་གིས་གསང་བའི་ཐོག་ནས་ཤར་ཕྱོགས་

ནས་བསླེབས་པའི་མི་དེ་ཚོ་ཐུག་པ་དང་།

ཁོས་ཁོང་ཚོའི་སར་ནས་ཁོང་ཚོས་སྐར་མ་དེ་

དུས་ཚོད་ཏག་ཏག་ག་དུས་མཐོང་པ་དེ་ཤེས་པ་རེད།

དེ་ནས་ཁོས་ཁོང་ཚོ་སྦེཐ་ལི་ཧེམ་ལ་བཏང་ནས་ཁོང་ཚོ་ལ་ལབ་པ།

“ཁྱེད་རང་ཚོ་ཕྱིན་ནས་ཕྲུ་གུ་དེ་ངེས་པར་དུ་རྙེད་པ་བྱིས་ཤིག

ཁྱེད་རང་ཚོ་ལ་ཁོང་རྙེད་སོང་ན་ང་ལ་ལབ་རོགས།

གང་ཡིན་ཟེར་ན། དེ་འདྲ་བྱས་པ་ཡིན་ན་ང་ཡང་ཁོང་ལ་

བསྙེན་བཀུར་ཞུ་ག་འགྲོ་ཆོག་གི་རེད།”

ཤར་ཕྱོགས་ནས་བསླེབས་པའི་མི་དེ་ཚོ་དེ་ནས་ཐོན་པ་དང་།

ཁོང་ཚོས་ལམ་ཁ་ལ་དེ་སྔོན་ཁོང་རང་ཚོས་མཐོང་པའི་

སྐར་མ་དེ་ག་རང་མཐོང་པ་རེད།

དེ་ཁོང་རང་ཚོའི་མདུན་ཕྱོགས་ལ་ཕྱིན་པ་དང་།

དེ་ནས་ཕྲུ་གུ་དེ་ཡོད་པའི་ཁང་པ་དེ་ག་རང་གི་ཐོག་འགགས་པ་རེད།

ཁོང་ཚོས་སྐར་མ་དེ་མཐོང་དུས། ཁོང་ཚོ་དགའ་ཚོར་ཆེན་པོ་བྱུང་པ་རེད།

ཁོང་ཚོ་ཁང་པ་དེ་ནང་ཞུགས་ནས་ཡེ་ཤུ་ཕྲུ་གུ་ཆུང་ཆུང་

ཁོང་རང་གི་ཨ་མ་ལགས་མཉམ་དུ་ཡོད་པ་མཇལ་པ་རེད།

ཁོང་ཚོས་པུས་མོ་བཙུགས་ནས་ཁོང་ལ་བསྙེན་བཀུར་ཞུས་པ་རེད།

ཁོང་ཚོས་རང་གི་ཁུག་མ་་ཕྱེ་ནས་ཁོང་ལ་

གསེར་དང་། སྤོས་དཀར་དང་། གུ་གུལ་ཟེར་བའི་

རིན་ཐང་ཆེ་བའི་དྲི་ཞིམ་གྱི་ཕྱག་རྟགས་ཕུལ་པ་རེད།

དཀོན་མཆོག་གིས་མི་དེ་ཚོ་ལ་རྨི་ལམ་ནང་རྒྱལ་པོ་ཧེ་རོདྲ་

སར་ཕྱིར་ལོག་བྱེད་རྒྱུ་མེད་པའི་ཉེན་བརྡ་བཏང་གནང་ཡོད་པ་རེད།

བྱས་ཙང་ཁོང་ཚོ་ལམ་གཞན་ཞིག་ནས་རང་ཡུལ་ལ་ལོག་ཕྱིན་པ་རེད།

**(2) ཁྲུས་གསོལ་བ་ལྗཱོན།**

John the Baptist

ཡེ་ཤུ་ཁོང་སྒེ་ལི་ལི་ནང་གི་གྲོང་ཁྱེར་ནེ་ཛ་རེཐ་ནང་འཚར་ལོངས་ཆགས་པ་རེད།

དེ་སྐབས་ཁོང་དགུང་ལོ་སུམ་ཅུ་ཐམ་པ་བསླེབས་ཡོད་པ་རེད།

དུས་ཚོད་དེ་སྐབས་ཁྲུས་གསོལ་བ་ལྗཱོན་ཟེར་བའི་

མི་ཞིག་གིས་ལྗུ་ཌི་ཡའི་བྱེ་ཐང་ནང་དཀོན་མཆོག་གི་

སྐོར་སློབ་སྟོན་གནང་རྒྱུ་དབུ་འཛུགས་གནང་པ་རེད།

ཁོང་གིས་མི་ཚོ་ལ་གསུངས་པ།

“སྡིག་ལས་བྱེད་རྒྱུ་མཚམས་འཇོག་བྱེད་པ་དང་།

དཀོན་མཆོག་གི་ཐུགས་འདོད་སྒྲུབ་རྒྱུ་འགོ་ཚུགས།

གང་ཡིན་ཟེར་ན། ཡུན་རིང་མ་འགོར་བར་དཀོན་མཆོག་ཁོང་རྒྱལ་པོའི་

ཚུལ་དུ་དབང་སྒྱུར་གནང་རྒྱུ་དབུ་འཛུགས་གནང་གི་རེད།”

སྔ་མོ་ལུང་སྟོན་པ་ཨཡི་ཛེ་ཡས་ལྗཱོན་སྐོར་ལ་འདི་འདྲ་བྲིས་གནང་ཡོད་པ་རེད།:

“མི་ཞིག་གིས་འབྲོག་སྟོང་ནང་སྐད་ཅོར་རྒྱབ་ཀྱི་འདུག

‘གཙོ་བོ་ཕེབས་རྒྱུའི་ཆེད་དུ་ལམ་གྲ་སྒྲིག་བྱིས།

ཁོ་གིས་ཆེད་དུ་ལམ་ཁ་ཐུག་བཟོས།’”

ལྗཱོན་གྱི་ན་བཟའ་དེ་ཚོ་རྔ་མོང་གི་སྤུས་བཟོས་ཡིན་པ་དང་།

ཁོང་གིས་ཀོ་བའི་སྐ་རགས་བཅིངས་གནང་པ་རེད།

ཁོང་གིས་འབུ་ཆ་གྭ་པ་དང་རི་སྐྱེས་ཀྱི་སྦྲང་རྩི་གཅིག་པུ་མཆོད་པ་རེད།

ས་ཆ་མང་པོ་ནས་མི་ཚོ་ཁོང་གི་སློབ་སྟོན་ཉན་ག་བསླེབས་པ་རེད།

ཁོང་ཚོ་ལྗུ་རུ་ས་ལེམ་དང་། ལྗུ་ཌི་ཡ་དང་། ལྗོར་ཌེན་གཙང་པོ་འགྲམ་

ལ་ཡོད་པའི་གྲོང་རྡལ་དེ་ཚོ་ནས་བསླེབས་པ་རེད།

ཁོང་ཚོས་མི་ཚང་མའི་མདུན་ལ་རང་གིས་བྱས་པའི་

ཉེས་སྤྱོད་དེ་ཚོ་ངོས་ལེན་བྱས་པ་དང་།

ལྗཱོན་གྱིས་ཁོང་ཚོ་ལ་གཙང་པོ་ནང་ཁྲུས་གསོལ་གནང་པ་རེད།

ཡིན་ན་ཡང་ལྗཱོན་གྱིས་རྗིའུའི་ཆོས་ཀྱི་འགོ་ཁྲིད་མང་པོ་ཡང་

ཁྲུས་གསོལ་ཞུ་ག་ཡོང་གི་ཡོད་པ་གཟིགས་དུས།

ཁོང་གིས་ཁོ་ཚོ་ལ་གསུངས་པ།

“ཁྱེད་རང་ཚོ་སྦྲུལ་ནང་བཞིན་སྡུག་ཅག་ཡིན་པ་དང་།

ཡུན་རིང་མ་འགོར་བར་དཀོན་མཆོག་གིས་

ཁྱེད་རང་ཚོ་ལ་ཉེས་པ་གཏང་གནང་གི་རེད།

ཁྱེད་རང་ཚོ་ཁོང་གི་ཁྲོ་བ་ནས་ཐར་གྱི་རེད་བསམ་གྱི་འདུག་གས།

གལ་སྲིད་ཁྱེད་རང་ཚོས་དངོས་གནས་སྡིག་ལས་བྱེད་རྒྱུ་མཚམས་འཇོག་བྱས་ཡོད་ན།

ཁྱེད་རང་ཚོ་རང་གི་ཉིན་རེའི་བྱ་སྤྱོད་ནས་དེ་སྟོན་ཞིག

ཁྱེད་རང་ཚོ་ཨེབ་ར་ཧམ་གྱི་བུ་རྒྱུད་ཡིན་ལབ་ནས་ཁག་མ་དཀྲིས།

དཀོན་མཆོག་གིས་རྡོ་འདི་ཚོ་བཞེས་ནས་དེ་ཚོ་ཨེབ་ར་ཧམ་གྱི་བུ་རྒྱུད་

བཟོ་གནང་ཐུབ་ཀྱི་ཡོད་པ་དེ་ཁྱེད་རང་ཚོ་ཧ་གོ་བ་བྱེད་དགོས།

མི་ཞིག་གིས་འབྲས་བུ་མ་སྐྱེད་པའི་སྡོང་པོ་རྩ་བ་ནས་གཅད་ནས་

དེ་མེར་སྲེག་གཏོང་གི་ཡོད་པ་ནང་བཞིན། དཀོན་དཀོན་མཆོག་གིས་

ཁྱེད་རང་ཚོ་ཕན་ཐོགས་ཡག་མེད་པ་ཡིན་པའི་ཞལ་ཆེ་གཅད་གནང་གི་རེད།

ཁྱེད་རང་ཚོས་འགྱོད་པ་བྱས་ནས་རང་གི་ཀུན་སྤྱོད་འགྱུར་བ་བཏང་པ་

དེ་སྟོན་རྒྱུའི་ཆེད་དུ་ངས་ཁྱེད་རང་ཚོ་ལ་ཆུས་ཁྲུས་གསོལ་བྱས་པ་ཡིན།

ཡིན་ན་ཡང་ཁྱེད་རང་ཚོ་ལ་(དབང་དང་ནུས་པའི་སྒོ་ནས་)

དམ་པའི་ཐུགས་ཉིད་དང་མེས་ཁྲུས་གསོལ་

གནང་མཁན་ཞིག་རྗེས་ལ་ཕེབས་ཀྱི་ཡོད་རེད།

ཁོང་ང་ལས་ཞེ་དྲགས་ཀྱིས་རླབས་ཆེ་བ་ཡིན་པ་དང་།

དངོས་གནས་བྱས་པ་ཡིན་ན། ཐ་ན་ང་ཁོང་གི་ཞབས་

ལྷམ་འཁུར་འོས་པའི་ཡག་པོ་ཡོད་མ་རེད།

ཁོང་འབྲུ་ནས་རྩྭ་སྐམ་པོ་བེད་སྤྱོད་མེད་པ་དེ་ཚོ་འདོན་རྒྱུའི་ཆེད་དུ་

ལག་པར་རྐང་ཁྲ་འཁུར་ཡོད་པའི་ཞིང་པ་ཞིག་འདྲ་པོ་ཡོད་རེད།

ཁོང་གིས་འབྲུ་ཁང་ནང་འབྲུ་བཅུག་གི་རེད།

ཡིན་ན་ཡང་ཁོང་གིས་རྩྭ་སྐམ་པོ་དེ་ཚོ་མཚམས་

ཆད་རྒྱུ་མེད་པའི་མེ་ནང་གཡུག་གནང་གི་རེད།”

དུས་ཚོད་དེ་སྐབས་ཡེ་ཤུ་སྒེ་ལི་ལི་བཞག་ནས་ཕེབས་ནས་

ལྗོར་ཌེན་གཙང་པོ་ལ་ཕེབས་པ་དང་།

དེར་ལྗཱོན་གྱིས་ཁྲུས་གསོལ་གནང་གི་ཡོད་པ་རེད།

ཡེ་ཤུ་ཡིས་ལྗཱོན་ལ་ཁོང་རང་ལ་ཁྲུས་གསོལ་གནང་རོགས་གསུངས་པ་རེད།

ཡིན་ན་ཡང་དང་པོ་ཐོག་མ་ལྗཱོན་གྱིས་ཁྲུས་གསོལ་འབུལ་འདོད་གནང་ཡོད་མ་རེད།

ཁོང་གིས་ཞུས་པ། “ཁྱེད་རང་ངའི་སར་ཕེབས་རྒྱུ་ཡོད་མ་རེད།

གང་ཡིན་ཟེར་ན། ང་ལ་ཁྱེད་ཀྱིས་ཁྲུས་གསོལ་གནང་དགོས་ཀྱི་ཡོད་རེད།”

ཡིན་ན་ཡང་ཡེ་ཤུ་ཡིས་ཁོང་ལ་ལན་བསྐྱོན་པ།

“ང་ལ་ཁྲུས་གསོལ་གནང་རོགས། སྐུ་མཁྱེན།

གང་ཡིན་ཟེར་ན། འདི་འདྲ་བྱེད་པའི་སྒོ་ནས་ང་ཚོས་

དཀོན་མཆོག་གི་ཐུགས་འདོད་ཚང་མ་སྒྲུབ་ཀྱི་ཡོད་རེད།

བྱས་ཙང་ལྗཱོན་གྱིས་ཡེ་ཤུ་ལ་ཁྲུས་གསོལ་འབུལ་རྒྱུའི་མོས་མཐུན་ཞུས་པ་རེད།

ཁོང་ལ་ཁྲུས་གསོལ་ཐོབ་པ་དང་ལམ་སང་

ཡེ་ཤུ་ཆུ་ནས་ཐོན་གནང་པ་རེད།

དེ་ནས་ནམ་མཁའ་ཕྱེ་ནས་ཁོང་གིས་དཀོན་མཆོག་གི་ཐུགས་ཉིད་

ཕུག་རོན་ཞིག་ནང་བཞིན་ཁོང་གི་ཐོག་ལ་བབས་པ་གཟིགས་པ་རེད།

དེ་ནས་དཀོན་མཆོག་གིས་དམ་པའི་ཞིང་ནས་གསུངས་པ།

“འདི་ང་རང་རང་ཉིད་ཀྱི་གཅེས་པའི་བུ་རེད།

ང་ཁོང་ལ་དགའ་པོ་ཞེ་དྲག་བྱུང་།”

**(3) སེམས་ཉིད་ངན་པས་དཀའ་ངལ་སྤྲད་པའི་མི་དེ།**

The Man Who was Troubled by Demons

ཡེ་ཤུ་དང་ཁོང་གི་ཉེ་གནས་ཚོ་སྒེ་ལི་ལི་མཚོ་ཕར་ཕྱོགས་

སྒེ་ར་སི་པ་ཚོའི་ཡུལ་ནང་འབྱོར་བ་རེད།

ཡེ་ཤུ་གྲུ་ནས་ཐོན་ཚར་བ་དང་ལམ་སང་ཁོང་ལ་མིའི་རོ་

སྦེད་ས་བྲག་ཕུག་ནང་ནས་ཐོན་པའི་མི་ཞིག་ཐུག་གནང་པ་རེད།

མི་འདི་ལ་སེམས་ཉིད་ངན་པ་ཞུགས་ཡོད་པ་དང་།

ཁོ་དུར་ཁྲོད་ལ་སྡོད་ཀྱི་ཡོད་པ་རེད།

མི་སུ་ཞིག་གིས་ཁོ་ལྕགས་ཐག་སྡམ་ནས་བཞག་ཐུབ་ཀྱི་ཡོད་པ་མ་རེད།

ཁོའི་རྐང་ལག་ཐེངས་མང་པོ་བསྡམས་ཡོད་པ་རེད།

ཡིན་ན་ཡང་ཁོས་ག་དུས་ཡིན་ནས་རང་གི་ལག་པའི་ལྕགས་ཐག་

དེ་ཚོ་གཅད་པ་དང་། ཁོ་རང་གི་རྐང་པའི་ལྕགས་ཐག་

དེ་ཚོ་དུམ་བུར་གཅད་ཀྱི་ཡོད་པ་རེད།

ཁོ་ཤུགས་ཆེན་པོ་ཞེ་དྲག་ཡོད་ཙང་། མི་སུ་ཞིག་གིས་ཁོ་བཀག་ཐུབ་ཀྱི་ཡོད་པ་མ་རེད།

ཁོ་ཉིན་མཚན་མེད་པར་དུར་ཁྲོད་དང་རི་ལ་འཁྱམས་ནས་སྡོད་ཀྱི་ཡོད་པ་རེད།

ཁོས་སྐད་ངན་བརྒྱབ་ནས་རང་གི་ལུས་རྡོས་གཅད་ཀྱི་ཡོད་པ་རེད།

ཁོ་ཐག་རིང་པོ་ཡོད་དུས་ཁོས་ཡེ་ཤུ་མཐོང་པ་རེད།

བྱས་ཙང་ཁོ་བརྒྱུགས་ཕྱིན་ནས་ཁོང་གི་སྐུ་མདུན་ལ་ཕྱག་འཚལ་པ་རེད།

ཁོས་སྐད་ལོག་བརྒྱབ་ནས་ལབ་པ།

“བླ་ན་མེད་པའི་དཀོན་མཆོག་གི་སྲས་ཡེ་ཤུ།

ཁྱེད་རང་ལ་ངའི་སར་ནས་ག་རེ་དགོས་གནང་གི་འདུག

ཐུགས་རྗེ་གཟིགས་དཀོན་མཆོག །ང་ལ་ཉེས་པ་གཏང་མ་

གནང་རོགས་ལབ་ནས་ངས་ཁྱེད་རང་ལ་ཞུ་བ་འབུལ་གྱི་ཡོད།”

(ཡེ་ཤུ་ཡིས་ཁོ་ལ་ “སེམས་ཉིད་ངན་པ་ཁྱོད་མི་འདི་ནས་མར་ཐོན་ཞིག”

གསུང་གི་ཡོད་ཙང་། ཁོས་འདི་ལབ་པ་རེད།)

བྱས་ཙང་ཡེ་ཤུ་ཡིས་མི་དེ་ལ་བཀའ་འདྲི་གནང་པ།

“ཁྱེད་རང་གི་མིང་ག་རེ་ཟེར་གྱི་ཡོད།”

ཁོས་ལན་བརྒྱབ་ནས་ལབ་པ།

“ངའི་མིང་ལ་ ‘དཔུང་ཚོགས་’ཟེར་གྱི་ཡོད།

གང་ཡིན་ཟེར་ན། ང་ཚོ་[སེམས་ཉིད་ངན་པ་] མང་པོ་ཞེ་དྲག་ཡོད།”

དེ་ནས་ཁོས་ཡེ་ཤུ་ལ་སེམས་ཉིད་ངན་པ་དེ་ཚོ་

ས་ཆ་འདི་ནས་རྒྱང་རིང་པོ་གཏང་མ་གནང་

རོགས་ལབ་ནས་ཞུ་བ་འཐེན་རྐྱང་བྱས་པ་རེད།

དེའི་ཉེ་འཁོར་ལ་ཕག་པ་ཁྱུ་ཆེན་པོ་ཞིག་

རི་ཟུར་ལ་ཁ་ལག་བཟས་ནས་བསྡད་ཡོད་པ་རེད།

སེམས་ཉིད་ངན་པ་དེ་ཚོས་ཡེ་ཤུ་ལ་

“ང་ཚོ་ཕག་པ་དེ་ཚོའི་ནང་འགྲོ་ཐུབ་པའི་ཆེད་དུ་ང་ཚོ་

དེ་ཚོའི་སར་གཏང་གནང་རོགས།” ལབ་ནས་ཞུ་བ་འཐེན་པ་རེད།

བྱས་ཙང་ཁོང་གིས་དེ་ཚོ་འགྲོ་བཅུག་གནང་པ་རེད།

དེ་ནས་སེམས་ཉིད་ངན་པ་དེ་ཚོ་མི་དེ་ནས་ཐོན་ནས་

ཕག་པ་དེ་ཚོའི་ནང་ཞུགས་པ་རེད།

ཕག་པ་སྟོང་ཕྲག་གཉིས་ཙམ་ཡོད་པའི་ཁྱུ་དེ་

ཡོངས་རྫོགས་རི་ཟུར་ནས་མར་བརྒྱུགས་ནས་

མཚོ་ནང་དིམ་པ་རེད།

ཕག་པ་འཚོ་མཁན་མི་དེ་ཚོ་བྲོས་ཕྱིན་ནས་གྲོང་རྡལ་

དང་ཞིང་ཀའི་ནང་གནས་ཚུལ་དེ་ཁྱབ་བསྒྲགས་བྱས་པ་རེད།

བྱས་ཙང་མི་དེ་ཚོ་གནས་ཚུལ་གང་བྱུང་པ་དེ་ལྟ་ག་ཕྱིན་པ་རེད།

ཁོང་ཚོ་ཡེ་ཤུ་སར་བསླེབས་ནས་དེ་སྔོན་སེམས་ཉིད་ངན་པ་

སྟོང་ཕྲག་དྲུག་ཞུགས་ཡོད་པའི་མི་དེ་མཐོང་པ་རེད།

ཁོ་དུག་སློག་གོན་ཡོད་པ་དང་། སེམས་ཐང་ཐང་

ཆགས་ནས་དེར་བསྡད་ཡོད་པ་རེད།

ཁོང་ཚོ་ཚང་མ་ཞེད་པ་རེད།

དེ་མཐོང་མཁན་མི་དེ་ཚོས་སེམས་ཉིད་ངན་པ་ཞུགས་པའི་མི་དེ་ལ་

ག་རེ་བྱུང་པ་དང་། ཕག་པ་དེ་ཚོའི་སྐོར་ཚང་མ་མི་ཚོ་ལ་བཤད་པ་རེད།

དེ་ནས་ཁོ་ཚོས་ཡེ་ཤུ་ལ་ཁོ་རང་ཚོའི་ལུང་པ་བཞག་

ནས་ཕེབས་རོགས་གནང་ཞུས་པ་རེད།

ཡེ་ཤུ་གྲུ་ནང་ཞུགས་དུས། དེ་སྔོན་སེམས་ཉིད་ངན་པ་ཞུགས་པའི་མི་དེས་

ཁོང་ལ་ “སྐུ་ཞབས་ལགས། ང་ཁྱེད་རང་མཉམ་དུ་ཡོང་བཅུག་རོགས་གནང་།”

ལབ་ནས་ཞུ་བ་ཕུལ་པ་རེད།

ཡིན་ན་ཡང་ཡེ་ཤུ་ཡིས་ཁོ་ཁོང་རང་མཉམ་དུ་ཡོང་བཅུག་གནང་ཡོད་མ་རེད།

ཁོང་གིས་དེ་འདྲ་གནང་རྒྱུ་བཞག་ནས་ཁོ་ལ་གསུངས་པ།

“ཁྱེད་རང་རང་གི་ནང་ལ་རང་གི་ནང་མི་ཚོའི་སར་ཕྱིན་ནས་

ཁོང་ཚོ་ལ་གཙོ་བོས་ཁྱེད་རང་ལ་གང་གནང་པ་ཚང་མ་དང་།

ཁོང་གིས་ཁྱེད་རང་ལ་བྱམས་སྙིང་རྗེ་ག་འདྲ་གནང་པ་དེ་ཁོང་ཚོ་ལ་ཤོད།”

བྱས་ཙང་མི་དེ་ཕྱིན་ནས་ཡེ་ཤུ་ཡིས་ཁོ་རང་ལ་ག་རེ་གནང་པ་དེ་

མི་ཚོ་ལ་ཤོད་ཀྱིན་ཤོད་ཀྱིན་གྲོང་རྡལ་བཅུ་བརྒྱུད་ནས་ཕྱིན་པ་དང་།

དེ་ཐོས་མཁན་མི་ཚང་མ་ངོ་མཚར་སྐྱེས་པ་རེད།

**(4) ཡེ་ཤུ་ཡིས་ལུས་རྩ་སྐྱོན་ཅན་ཡིན་པའི་མི་ཞིག་ནད་ནས་གསོ་གནང་བ།**

Jesus Heals a Paralysed Man

ཡེ་ཤུ་ཁོང་སྒེ་ལི་ལི་ཞིང་ཆེན་ཡོངས་རྫོགས་ལ་འགྲུལ་བཞུད་

གནང་ནས་ཉི་མ་ཁ་ཤས་དེར་བཞུགས་པའི་རྗེས་ལ་

ཁོང་གྲོང་རྡལ་ཀེ་པར་ན་འུམ་ལ་ཚུར་ལོག་ཕེབས་པ་རེད།

ཡུན་རིང་མ་འགོར་བར་མི་མང་པོས་ཁོང་ཚུར་

ཕེབས་ཡོད་པ་དེ་ཤེས་པ་རེད།

བྱས་ཙང་ཁོང་ཚོ་ཁོང་མཇལ་ག་བསླེབས་པ་དང་།

ཁོང་གིས་ཁོང་ཚོ་ལ་དཀོན་མཆོག་གི་སྐོར་སློབ་སྟོན་གནང་རྒྱུ་དབུ་འཛུགས་གནང་པ་རེད།

དེར་ཁང་པའི་ནང་མི་མང་པོ་ཞེ་དྲག་ཡོད་ཙང་།

ཐ་ན་སྒོའི་ཕྱི་ལོགས་ལ་ཡང་སྡོད་ས་ཡོད་པ་མ་རེད།

གང་ཙམ་ཞིག་གི་རྗེས་ལ་

མི་བཞིས་མི་གོམ་པ་རྒྱབ་མི་ཐུབ་པ་

ཞིག་ཁུར་ནས་བསླེབས་པ་རེད།

མི་ནད་པ་དེ་ཉལ་ཁྲི་ཐོག་ལ་ཉལ་ཡོད་པ་རེད།

ཁོང་ཚོས་ཁོང་ཡེ་ཤུའི་འཁྲིས་ལ་འཁུར་རྒྱུའི་འདོད་པ་ཡོད་པ་རེད།

ཡིན་ན་ཡང་མི་ཚོགས་ཆེན་པོ་ཡོད་པའི་རྐྱེན་གྱིས་

ཁོང་ཚོས་ཁོང་ཡེ་ཤུའི་འཁྲིས་ལ་འཁུར་ཐུབ་ཡོད་མ་རེད།

བྱས་ཙང་མི་བཞི་པོ་དེ་ཚོས་ཁང་པའི་ཐོག་ལ་ཨི་ཁུང་ཞིག་ཕུག་པ་རེད།

ཁོང་ཚོས་མི་ནད་པ་དེའི་ཉལ་ཁྲི་དེ་ཁང་པའི་ཐོག་ལ་ཡར་བཀྱག་ནས་

ཨི་ཁུང་དེའི་བརྒྱུད་ནས་ཡེ་ཤུའི་སྐུ་མདུན་ལ་མར་བཏང་པ་རེད།

ཡེ་ཤུ་ཡིས་མི་འདི་ཚོས་ཁོང་ལ་དད་པ་ག་ཚོད་ཡོད་པ་དེ་གཟིགས་དུས།

ཁོང་གིས་མི་ནད་པ་དེ་ལ་གསུངས་པ།

“ངའི་བུ། ངས་ཁྱེད་རང་གི་སྡིག་པ་སེལ་བ་ཡིན།”

རྗིའུའི་སློབ་དཔོན་ཁ་ཤས་དེར་ཡོད་པ་དང་།

ཁོང་ཚོས་བསམས་པ།

“ཁོས་སྐད་ཆ་འདི་འདྲ་ག་རེ་བྱས་ནས་ཤོད་ཀྱི་ཡོད་རེད།

ཁོས་དཀོན་མཆོག་ལ་དམའ་འབེབས་གཏོང་གི་འདུག

དཀོན་མཆོག་མ་གཏོགས་མི་སུ་ཞིག་གིས་

སྡིག་པ་ལ་སྡིག་སེལ་གནང་ཐུབ་ཀྱི་མ་རེད།”

ཁོང་ཚོས་བསམ་བློ་ག་རེ་གཏོང་གི་ཡོད་པ་དེ་ཡེ་ཤུ་ཡིས་མཁྱེན་པ་རེད།

བྱས་ཙང་ཁོང་གིས་ཁོང་ཚོ་ལ་གསུངས་པ།

“ཁྱེད་རང་ཚོ་བསམ་བློ་དེ་འདྲ་ག་རེ་བྱས་ནས་གཏོང་གི་ཡོད།

‘ཡར་ལང་ནས་རང་གི་གདན་སྒྲུག་ནས་གོམ་པ་རྒྱོབ།’ ཟེར་ནས་

ལབ་པ་ལས། ‘ཁྱེད་རང་གི་སྡིག་པ་ལ་སྡིག་སེལ་སྤྲད་པ་ཡིན།’

ཟེར་རྒྱུ་དེ་ལས་སླ་བ་ཡིན་པ་དེ་ཁྱེད་རང་ཚོས་ཏན་ཏན་ཤེས་ཀྱི་ཡོད་རེད།

ཡིན་ན་ཡང་ས་གཞི་འདིའི་ཐོག་མིའི་བུ་[ང་] ལ་

སྡིག་པ་ལ་སྡིག་སེལ་སྤྲོད་རྒྱུའི་དབང་ཆ་ཡོད་པ་

དེ་ངས་ཁྱེད་རང་ཚོ་ལ་ཁུངས་བསྐྱལ་གྱི་ཡིན།”

དེ་ནས་ཡེ་ཤུ་ཡིས་མི་གོམ་རྒྱབ་མི་ཐུབ་མཁན་དེ་ལ་གསུངས་པ།

“ཡར་ལང་ནས་རང་གི་གདན་སྒྲུག་ནས་ནང་ལ་རྒྱུགས།”

མི་དེ་ཡར་ལངས་བ་དང་། རང་གི་གདན་བསྒྲུགས་

ནས་ཁོང་པའི་ཕྱི་ལོགས་ལ་གོམ་པ་བརྒྱབ་ནས་ཕྱིན་པ་རེད།

དེར་ཡོད་པའི་མི་ཚང་མས་ཁོང་རང་ཚོས་ག་རེ་

མཐོང་པ་དེ་ལ་ཧང་སངས་པ་རེད།

ཁོང་ཚོས་དཀོན་མཆོག་ལ་བསྟོད་པ་ཕུལ་ནས་ལབ་པ།

“ང་ཚོས་འདི་འདྲ་པོ་དེ་སྔོན་རྩ་བ་ནས་མཐོང་མ་མྱོང་།”

**(5) ཡེ་ཤུ་ཡིས་གཞུང་གི་དཔོན་རིགས་ཤིག་གི་བུ་ནད་ནས་གསོ་གནང་བ།**

Jesus Heals the Son of a Government Official

ཉི་མ་གཅིག་ཡེ་ཤུ་ལྗུ་ཌི་ཡའི་ཞིང་ཆེན་བཞག་གནང་ནས་

སྒེ་ལི་ལི་ནང་གི་གྲོང་རྡལ་ཀེ་ན་ལ་ལོག་ཕེབས་པ་རེད།

ཁོང་གིས་དེར་དེ་སྔ་ཐེངས་གཅིག་ཆུ་རྒུན་ཆང་ལ་བསྒྱུར་གནང་ཡིན་པ་རེད།

ཀེ་པར་ན་འུམ་གྲོང་རྡལ་ནས་ཡིན་པ་གཞུང་གི་དཔོན་རིགས་མཐོ་པོ་

ཞིག་དེར་ཡོད་པ་དང་། ཁོང་གི་བུ་དེ་ནད་ཀྱིས་མནར་ནས་ནང་ལ་ཡོད་པ་རེད།

བྱས་ཙང་དཔོན་རིགས་འདིས་ཡེ་ཤུ་སྒེ་ལི་ལི་ནང་ཡོད་པ་

དེ་ཤེས་དུས། ཁོང་ཡེ་ཤུ་འཚོལ་ག་ཕྱིན་པ་རེད།

ཁོང་ལ་ཡེ་ཤུ་རྙེད་དུས་ཁོང་གིས་ཡེ་ཤུ་ལ་ཁོང་རང་གི་

བུ་ཤི་གྲབས་ཡོད་པ་དེ་གསོ་གནང་ག་ཀེ་པར་ན་འུམ་

ལ་ཕེབས་རོགས་གནང་ཞུས་པ་རེད།

ཡེ་ཤུ་ཡིས་ཁོང་ལ་གསུངས་པ།

“ངས་རླབས་ཆེན་དང་ངོ་མཚར་ཆེ་བའི་མཛད་པ་སྟོན་གྱི་

ཡོད་པ་དེ་ཁྱེད་རང་ཚོས་མ་མཐོང་བར་དུ་ཁྱེད་རང་ཚོ་སུ་ཞིག་

གིས་ང་ལ་ཡིད་ཆེས་བློ་བཀལ་བྱེད་ཀྱི་མ་རེད།”

ཡིན་ན་ཡང་དཔོན་རིགས་དེས་ལན་བརྒྱབ་པ།

“སྐུ་ཞབས་ལགས། མགྱོགས་པོ་གནང་རོགས། སྐུ་མཁྱེན།

ངའི་བུ་དེ་ཤི་བའི་མཚམས་ལ་སླེབས་འདུག”

ཡེ་ཤུ་ཡིས་ཁོང་ལ་གསུངས་པ།

“ཁྱེད་རང་ནང་ལ་འགྲོ་རོགས། ཁྱེད་རང་གི་བུ་དེ་གསོན་གྱི་རེད།”

དཔོན་རིགས་དེས་ཡེ་ཤུ་ཡིས་གསུངས་པ་ལ་ཡིད་ཆེས་

བྱས་ནས་ཁོང་ནང་ལ་ལོག་ཕྱིན་པ་རེད།

དཔོན་རིགས་དེ་ད་དུང་ལམ་ཁ་ལ་ཡོད་དུས།

ཁོང་གི་གཡོག་པོ་ཚོས་ཁོང་ཐུག་ནས་ཁོང་ལ་ཁོང་རང་གི་

བུ་དེ་དྲག་འདུག་ཟེར་ནས་ལབ་པ་རེད།

ཁོང་གིས་གཡོག་པོ་ཚོ་ལ་དྲིས་པ།

“ཁོ་དུས་ཚོད་ག་དུས་དྲག་སོང་།”

ཁོང་ཚོས་ལན་བརྒྱབ་པ། “ཁོང་གི་ཚ་བ་དེ་ཁེ་ས་ཉིན་གུང་

ཆུ་ཚོད་དང་པོ་ཙམ་ལ་དྲག་སོང་།”

དེ་ནས་དཔོན་རིགས་དེས་ཡེ་ཤུ་ཡིས་ཁོང་རང་ལ།

“ཁྱེད་རང་གི་བུ་དེ་གསོན་གྱི་རེད།” གསུངས་པའི་དུས་ཚོད་དེ་

དེའི་ཉིན་མོ་ཆུ་ཚོད་དང་པོ་ཙམ་ལ་ཡིན་པ་དེ་དྲན་གསོས་པ་རེད།

གནས་ཚུལ་འདི་ཚོ་ལ་བརྟེན་ནས་དཔོན་རིགས་དེ་དང་།

ཁོང་གི་ཁྱིམ་ཚང་གི་མི་ཡོངས་རྫོགས་ཀྱིས་ཡེ་ཤུ་ལ་ཡིད་ཆེས་བྱས་པ་རེད།

**(6) སྐད་ཆ་འདྲི་བ་དང་། མིག་ལྟ་བ་དང་། སྨོན་ལམ་ཞུས།**

Ask, Look, Pray

སྐབས་གཅིག་ལ་ཡེ་ཤུ་ཡིས་གསུངས་པ།

“གལ་སྲིད་གནང་རོགས་ཞུས་པ་ཡིན་ན།

ཁྱེད་རང་ཚོ་ལ་འཐོབ་ཀྱི་རེད།

བཙལ་བ་ཡིན་ན། ཁྱེད་རང་ཚོ་ལ་རྙེད་ཀྱི་རེད།

སྒོ་བརྡུངས་པ་ཡིན་ན། ཁྱེད་རང་ཚོ་ལ་སྒོ་དབྱེ་གི་རེད།”

དེ་ནས་ཡེ་ཤུ་ཡིས་གསུངས་པ།

“གང་ཡིན་ཟེར་ན། མུ་མཐུད་ནས་གནང་རོགས་ཞུ་མཁན་

སུ་ཡོད་ནས། དེ་ལ་འཐོབ་པ་དང་།

མུ་མཐུད་ནས་འཚོལ་མཁན་སུ་ཡོད་ནས་དེ་ལ་རྙེད་པ་དང་།

མུ་མཐུད་ནས་སྒོ་རྡུང་མཁན་སུ་ཡོད་ནས་དེ་ལ་སྒོ་དབྱེ་གི་རེད།

*Matthew 7: 7-8*

མི་ཞིག་གིས་རང་ལ་དགོས་མཁོ་གང་ཡོད་པ་དེ་དཀོན་མཆོག་

ལ་གནང་རོགས་ཞུས་པ་ཡིན་ན། དཀོན་མཆོག་གིས་

མི་དེ་ལ་ཕྱག་རོགས་གནང་གི་རེད།

མི་ཞིག་གིས་དཀོན་མཆོག་ལ་བསྟོད་པ་འབུལ་དུས།

དཀོན་མཆོག་གིས་མི་དེས་ག་རེ་ཞུ་གི་ཡོད་པ་དེ་ལ་གསན་གནང་གི་རེད།

ཡེ་ཤུ་ཡིས་མུ་མཐུད་ནས་སློབ་སྟོན་གནང་ནས་གསུངས་པ།

“གལ་སྲིད་ཁྱེད་རང་པ་ཕ་ཞིག་ཡིན་པ་དང་།

ཁྱེད་རང་གི་བུས་ཁྱེད་རང་ལ་བག་ལེབ་སྤྲད་རོགས་

ལབ་པ་ཡིན་ན། ཁྱེད་རང་གིས་ཁོ་ལ་ཏན་ཏན་རྡོ་སྤྲད་ཀྱི་མ་རེད།

ཡང་ན་ཁོས་ཉ་སྤྲད་རོགས་ལབ་པ་ཡིན་ན།

ཁྱེད་རང་གིས་ཁོ་ལ་སྤྲུལ་ཏན་ཏན་སྤྲད་ཀྱི་མ་རེད།

ཁྱེད་རང་མི་སྡུག་ཅག་ཡིན་ན་ཡང་། ཁྱེད་རང་གིས་

རང་གི་ཕྲུ་གུ་ཚོ་ལ་ཡག་པོ་གང་ཡིན་པ་དེ་སྤྲོད་སྟངས་ཤེས་ཀྱི་ཡོད་རེད།

གལ་སྲིད་ཁྱེད་རང་ཚོས་འདི་བྱེད་ཐུབ་ཀྱི་ཡོད་ན།

དཀོན་མཆོག་གིས་ཀྱང་དེ་འདྲ་གནང་ཐུབ་ཀྱི་ཡིན་པ་དང་།

ཁྱེད་རང་ཚོ་ལས་ལྷག་བ་ཁོང་གིས་གནང་ཐུབ་ཀྱི་རེད།

ཁོང་དམ་པའི་ཞིང་ནང་ཡོད་པའི་ཁྱེད་རང་ཚོའི་ཡབ་ཡིན་པ་དང་།

ཁོང་ལ་གནང་རོགས་ཞུ་མཁན་སུ་ཡོད་ནས་ཁོང་གིས་

ཁོ་ལ་ཡག་པོ་གང་ཡིན་པ་དེ་གནང་གི་རེད།

མི་གཞན་དག་ཚོས་རང་ལ་ག་རེ་བྱས་ན་བསམ་པའི་འདོད་ཡོད་པ་

ནང་བཞིན་གཞན་དག་ཚོ་ལ་ཡང་དེ་ག་རང་བྱིས།

མོ་ཤེ་དང་ལུང་སྟོན་པ་གཞན་དག་ཚོའི་

སློབ་སྟོན་གྱི་དོན་དག་འདི་རེད།

མཐའ་མེད་པའི་འཆི་བ་ལ་ཐུག་གི་ཡོད་པའི་རྒྱལ་སྒོ་དེ་ཞེང་ཆེན་པོ་དང་།

ལམ་དེ་ནང་ཞུགས་རྒྱུ་ལས་སླ་པོ་ཡོད་རེད།

མི་མང་པོ་ལམ་དེ་ནས་འགྲོད་ཀྱི་ཡོད་རེད།

ཡིན་ན་ཡང་མི་འཇིག་པའི་མཐའ་མེད་པའི་སྲོག་གི་ལམ་དེ་གུ་དོག་པོ་དང་།

ལམ་དེ་ནས་བགྲོད་རྒྱུ་དཀའ་ལས་ཁག་པོ་ཡོད་རེད།

མི་ཁ་ཤས་ལ་མ་གཏོགས་ལམ་དེ་རྙེད་ཀྱི་ཡོད་མ་རེད།

ཁྱེད་རང་ཚོས་བགྲོད་དགོས་ཀྱི་ཡོད་པའི་ལམ་དེ་འདི་རེད།”